Smernica – 01/2019 o stravovaní v Školskej jedálni pri Základnej škole s materskou školou v ZUBERCI

Platnosť a účinnosť: Smernica o stravovaní v Školskej jedálni pri Základnej škole s materskou školou v Zuberci je platná odo dňa jej schválenia štatutárnym orgánom Základnej školy s materskou školou Zuberec. Pre všetkých stravníkov školy je záväzná odo dňa nadobudnutia účinnosti uvedeného nižšie.

Počet strán: 4

Počet príloh: 2

|  |  |  |  |
| --- | --- | --- | --- |
| Gestor  | Schválil  | Dátum schválenia  | Dátum nadobudnutia účinnosti  |
| riaditeľ školy  | riaditeľ školy  | 31.08.2019 | 1.9. 2019  |
| Mgr. MiroslavKováľ | Mgr.Miroslav Kováľ |   |   |

Účelom tejto smernice je stanoviť podrobnosti týkajúce sa stravovania žiakov v Školskej jedálni pri Základnej škole s materskou školou v Zuberci v zmysle zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR s účinnosťou od 1.9.2019.

# Článok 1

## Úvodné ustanovenia

 Novelou zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR v § 4 ods.6 sa od 1.9.2018 poskytuje dotácia na stravu žiakovi v sume 1,20 € za každý deň, v ktorom sa žiak zúčastní vyučovania a odoberie obed.

 Dotácia je určená na nákup potravín, prípadne na pokrytie časti prevádzkových nákladov. Všeobecne záväzné nariadenie obce Zuberec určí finančný limit na nákup potravín a výšku príspevku na režijné náklady (čiastočnú úhradu prevádzkových nákladov v školskej jedálni).

Článok 2

Podmienky poskytnutia dotácie

1. Účasť žiaka na celom vyučovaní. Obed mu bude vydaný.

1. Účasť žiaka na časti vyučovania. Napr. žiak je časť vyučovania v škole, potom odíde z objektívnych príčin napr. po 1. alebo 2.,3... hodine. Ak sa neodhlási do 6:45 toho istého dňa obed mu bude vydaný.

1. Účasť žiaka na časti vyučovania. Napr. žiak je na časti vyučovania najprv neprítomný, potom príde aspoň na 1 vyučovaciu hodinu. Ak sa neodhlási do 6:45 toho istého dňa obed mu bude vydaný.

1. Žiak je na súťaži. Ak sa neodhlási do 6:45 toho istého dňa, obed mu bude vydaný.

1. Žiakovi, ktorý je odkázaný zo zdravotných dôvodov na diétne stravovanie na základe lekárskeho potvrdenia vystaveného odborným lekárom – špecialistom, ako je napr. gastroenterológ, diabetológ, imunológ, alergológ a pod., školská jedáleň nezabezpečuje diétnu stravu.

1. Dotáciu na stravu za podmienok v bode 5. v sume 1,20 € vyplatí rodičovi takéhoto žiaka priamo zriaďovateľ školy alebo školského zariadenia, a to obvyklým spôsobom, napr. poukázaním na účet rodiča v banke, v zmysle všeobecného záväzného nariadenia vydaného zriaďovateľom ( počet dní na vyučovaní x 1,20 €) na základe predloženej požiadavky zákonného zástupcu žiaka a dokladov preukazujúcich zdravotné dôvody žiaka.

1. Zákonný zástupca prihlási žiaka na odber stravy podaním prihlášky. (príloha č.1)

1. Ak zákonný zástupca prihláseného žiaka nesúhlasí, aby sa žiak ďalej stravoval v školskej jedálni z dôvodu nezáujmu, vyplní odhlášku z odberu stravy (príloha č. 2). V prípade opätovného záujmu o stravovanie podá prihlášku podľa bodu 7.

1. Zákonný zástupca žiaka, ktorého zdravotný stav vyžaduje diétne stravovanie, vyplní žiadosť o poskytnutie dotácie na stravu a k žiadosti doloží potvrdenie od odborného lekára. (príloha č.3)

# Článok 3

## Odhlasovanie žiakov z obeda a sankcie za neodhlásenie žiaka

1. Žiak, ktorý sa nezúčastní na celom vyučovaní, nemá nárok na dotáciu.

1. Zákonný zástupca pri neúčasti žiaka na celom vyučovaní je povinný odhlásiť žiaka vopred ale najneskoršie do 6:45 hodiny toho istého pracovného dňa z poskytovania stravy v školskej jedálni v danom stravovacom dni. V opačnom prípade je povinný uhradiť celú výšku stravného a obed si vyzdvihnúť.
2. V prípade náhleho ochorenia žiaka alebo inej nepredvídanej udalosti a už nemožnosti odhlásiť z obeda, zákonný zástupca alebo žiak si odoberie obed do obedára iba v 1. deň choroby. Na ďalšie dni je potrebné žiaka odhlásiť. V prvý deň choroby/nepredvídanej udalosti je možné zobrať obed do obedára s povinnosťou uhradiť ho.

1. Spôsob úhrady neodhlásených obedov je definovaný v článku 4.

1. Počas pobytu žiaka v škole v prírode a na lyžiarskom výcviku je žiak odhlásený z odberu obeda. Dotácia sa neposkytuje.

1. Odhlasovanie z odberu stravy sa uskutočňuje cez webovú aplikáciu www.zszuberec.edupage.org. jedálne – jedálny lístok – objednávky – na každý potrebný deň.

#  Článok 4

 Úhrady za stravné

-----------------------------------------------------------------------------------------------------------------

 1.Nárok na dotáciu má žiak len vtedy, keď sa zúčastní vyučovania.

 2. Platby za stravu uhrádza rodič mesačne alebo jedno rázovo.

 3. Platby treba uhradiť na bankový účet školskej jedálne vedený vo VÚB

 Číslo účtu: SK 94 0200 0000 0040 5394 1953. Do poznámky uviesť meno a priezvisko žiaka.

# Článok 5

## Výdaj stravy

1. Výdaj obedov sa realizuje v čase od 11.00 hod. do 14.00. Povinnosťou stravníka je obed odobrať ak sa zúčastnil vyučovania. Zamestnanci jedálne nie sú zodpovední za to, že žiak neodoberie obed a je na vyučovaní.

2. Výdaj stravy je realizovaný v jedálni pri výdajnom okienku.

# Článok 6

# Platby

##

1.Podľa § 4 ods.6 zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR sa od 1.9.2019 poskytuje dotácia na stravu – na nákup potravín - žiakovi v sume 1,20 € iba za každý deň, v ktorom sa žiak zúčastní vyučovania.

Režijné náklady – čiastočnú úhradu nákladov na prípravu obeda - v hodnote, ktorú určí zriaďovateľ vo VZN, dopláca rodič.

1. Od 1.9.2019 výška režijných nákladov na 1 obed je 0,35 €.

1. Denný doplatok za odobraté jedlo na nákup potravín + režijné náklady za 1 odobraté jedlo.

MŠ: 2 – 5 roč. 1,37€+0,35€=1,72€ / mesačná platba 34,40€

MŠ predškolák: 1,37€-1,20€= 0,17€+0,35€= 0,52€ / mesačná platba 10,40€

ZŠ:1.st. 1,08€ / rodič uhrádza 0,35€ / mesačne 7,00€

ZŠ: 2.st. 1,16€ / rodič uhrádza 0,35€ / mesačne 7,00€

1. V stravovacom systéme je platba jednotlivých stravníkov evidovaná na ich kontách. Musia byť uhradené do 15. dňa kalendárneho mesiaca .( Prvá platba do 15.9.2019 aktuálneho roka vo výške uvedenej v bode 3.

# Článok 7

## Výška stravného

1. Výška stravného je stanovená v súlade s platnými finančnými pásmami na nákup potravín pre jednotlivé kategórie stravníkov spolu s čiastočnou úhradou režijných nákladov stanovenou na základe VZN obce ZUBEREC a ich dodatkov.

# Článok 8

# Preplatky

1. Preplatky za čiastočnú úhradu režijných nákladov na stravu sú odpočítavané za každý odhlásený obed.
2. Za obed, na ktorý žiak nemá nárok a nebol odhlásený bude rodičovi vystavený doklad, ktorý uhradí prevodom na účet .Na konci školského roka sa preplatky prevedú na nasledujúci školský rok so súhlasom rodiča.
3. Číslo účtu so súhlasom dotknutej osoby v zmysle zákona č. 122/2013 Z. z. o ochrane osobných údajov v znení neskorších predpisov bude počas vedenia stravníka chránené.

# Článok 9

## Všeobecné ustanovenia

1. Výkonom kontroly dodržiavania tejto smernice je oprávnený riaditeľ školy alebo ním poverená osoba.
2. So smernicou o stravovaní v ŠJ pri Základnej škole s materskou školou v Zuberci

 sú povinní oboznámiť sa všetci stravníci a ich zákonní zástupcovia.

# Článok 10

Účinnosť smernice

1. Smernica nadobúda účinnosť dňom 01. 09. 2019

 Mgr. Miroslav Kováľ riaditeľ

# Príloha č.1

 PRIHLÁŚKA NA STRAVOVANIE

 Záväzne prihlasujem svoje dieťa na stravovanie v školskej jedálni pri ZŠ s MŠ ZUBEREC od\_\_\_\_\_\_\_\_\_\_\_\_\_\_\_\_\_.

Meno a priezvisko žiaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Trieda: \_\_\_\_\_\_\_\_

Bydlisko žiaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Meno a priezvisko zákonného zástupcu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Č. tel.\_\_\_\_\_\_\_\_\_\_\_\_\_\_\_\_\_\_\_ email:\_\_\_\_\_\_\_\_\_\_\_\_\_\_\_\_\_\_\_\_\_.

Č. účtu v tvare IBAN, na ktoré budú vrátené preplatky:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Zuberci dňa: \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis zákonného zástupcu žiaka

Príloha č.2

# Odhláška zo stravovania

Záväzne odhlasujem svoje dieťa zo stravovania v školskej jedálni pri ZŠ s MŠ ZUBEREC od\_\_\_\_\_\_\_\_\_\_\_\_\_\_\_\_\_.

Meno a priezvisko žiaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Trieda: \_\_\_\_\_\_\_\_

Bydlisko žiaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Meno a priezvisko zákonného zástupcu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Č. tel.\_\_\_\_\_\_\_\_\_\_\_\_\_\_\_\_\_\_\_ email:\_\_\_\_\_\_\_\_\_\_\_\_\_\_\_\_\_\_\_\_\_.

Č. účtu v tvare IBAN, na ktoré budú vrátené preplatky:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Zuberci dňa:\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis zákonného zástupcu žiaka

 V prípade že sa dieťa nemôže stravovať v školskej jedálni zo zdravotných dôvodov a rodič doloží potvrdenie od odborného lekára / článok 2, bod 5. / Žiadosť o preplácanie dotácie na stravovanie mu bude vydaná na Obecnom úrade v Zuberci u p. Mgr. Zuzany Šrobovej.